CELEX: 22006D0156
Language: hr
Date: 2006-12-08 00:00:00
Title: Odluka Zajedničkog odbora EGP-a br. 156/2006 od 8. prosinca 2006. o izmjeni Priloga XIV. (Tržišno natjecanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               61
            
         22006D0156
   
               L 089/31
            
            
               SLUŽBENI LIST EUROPSKE UNIJE
            
            
               08.12.2006.
            
         
      ODLUKA ZAJEDNIČKOG ODBORA EGP-a
   br. 156/2006
   od 8. prosinca 2006.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIV. Sporazumu izmijenjen je Odlukom Zajedničkog odbora EGP-a br. 107/2005 od 8. srpnja 2005. (1)
               
            
         
               (2)
            
            
               Uredbu Komisije (EZ) br. 1459/2006 od 28. rujna 2006. o primjeni članka 81. stavka 3. Ugovora na određene kategorije sporazuma i usklađenih praksi u pogledu savjetovanja o cijenama prijevoza putnika u redovnom zračnom prijevozu i dodjeljivanju slotova u zračnim lukama (2) treba unijeti u Sporazum.
            
         
               (3)
            
            
               Uredbom (EZ) br. 1459/2006 zamjenjuje se Uredba (EEZ) br. 1617/93 (3) koja je prestala važiti 30. lipnja 2005. te se stoga treba brisati iz Sporazuma,
            
         ODLUČIO JE:
   Članak 1.
   Prilog XIV. Sporazumu mijenja se kako slijedi:
   
               1.
            
            
               Iza točke 11.d (Uredba Vijeća (EZ) br. 1419/2006) umeće se sljedeća točka:
               
                           „11.e
                        
                        
                           
                              32006 R 1459: Uredba Komisije (EZ) br. 1459/2006 od 28. rujna 2006. o primjeni članka 81. stavka 3. Ugovora na određene kategorije sporazuma i usklađenih praksi u pogledu savjetovanja o cijenama prijevoza putnika u redovnom zračnom prijevozu i dodjeljivanju slotova u zračnim lukama (SL L 272, 3.10.2006., str. 3.).
                           U smislu ovog Sporazuma primjenjuju se odredbe Uredbe sa sljedećom prilagodbom:
                           U članku 1. točki (b) riječi ‚u Zajednici ili između postaja u Zajednici, s jedne strane, i postaja u Švicarskoj, Norveškoj, Islandu ili Lihtenštajnu, s druge strane’ zamjenjuju se riječima ‚na teritoriju ugovornih stranaka ili između postaja na teritoriju ugovornih stranaka, s jedne strane, i postaja u Švicarskoj, s druge strane’.”
                        
                     
         
               2.
            
            
               Tekst točke 11.b (Uredba Komisije (EEZ) br. 1617/93) briše se.
            
         Članak 2.
   Tekst Uredbe (EZ) br. 1459/2006 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 9. prosinca 2006. pod uvjetom da se Zajedničkom odboru EGP-a (4) prethodno dostave sve obavijesti prema članku 103. stavku 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. prosinca 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 306, 24.11.2005., str. 45.
   
      (2)  SL L 272, 3.10.2006., str. 3.
   
      (3)  SL L 155, 26.6.1993., str. 18.
   
      (4)  Ustavni zahtjevi nisu navedeni.